als_Latn dik_Latn ron_Latn
znj. Elisa Spiropali, Drejtore e Administratës Doganore të Shqipërisë takon Drejtorin e Përgjithshëm të Administratës Doganore Kosovare z. Lulzim Rafuna
Prishtinë 19 Tetor 2013 – Drejtorja e Përgjithshme e Doganave, znj Elisa Spiropali udhëtoi drejt Kosovës, ku zhvilloi një takim me homologun, z.Lulzim Rafuna. Në takim, zjn.Spiropali, theksoi se për të dy Administratat interesi kombëtar është prioriteti kryesor dhe së bashku do të punohet ngushtë në këtë drejtim.
“Me këmbëngulje do punojmë kundër ‘hajnive’ dhe shpejt do ta kthejmë kufirin mes nesh nga kufi-real në kufi-virtual”. Ishte mesazhi i përcjellë nga drejtorja e doganave shqiptare.
Gjatë këtij takimi u diskutua mbi bashkëpunimin doganor dypalësh, zbatimin e marrëveshjes lufta kundër krimit ndërkufitar etj. Një rëndësi e veçantë ju kushtua bashkëpunimit ndërkufitar me qëllim lehtësimin e qarkullimit tregtar midis dy vendeve si dhe tejkalimin e problemeve praktike.
Z.Rafuna, Drejtori i Përgjithshëm siguroi se bashkëpunimi me Doganën e Shqipërisë do të thellohet edhe më shumë, si dhe do të krijohen grupe pune të përbashkëta për eliminimin e procedurave në mënyrë që të ndihmohet biznesi dhe të lehtësohet qarkullimi i mallrave, për të shmangur nga ana tjetër edhe mosmarrëveshjet e herë pas hershme për mallra të ndryshme.
als_Latn als_Latn als_Latn als_Latn als_Latn